
Les 1: Inleiding tot tydsbestuur
	Sleutelterme:
Tydsbestuur: Die proses om te organiseer en te beplan hoe om jou tyd tussen verskillende aktiwiteite te verdeel.
Tydsbestuursvaardighede: Die vermoë om jou take binne 'n spesifieke tydraamwerk te organiseer en uit te voer, met die doel om jou werkslading meer hanteerbaar te maak. 



TYDSBESTUUR SLUIT IN:
· Beplan jou dag vooraf deur 'n doenlysie  of taakplan saam te te stel. Skryf al die belangrike aktiwiteite neer wat jy in 'n dag moet voltooi en ken tyd aan elke taak toe. Begin met die belangrike take. Plaas minder dringende take laer op die lys. Fokus op een taak op 'n slag en vermy om met nuwe werk te begin voordat jy die vorige taak voltooi het. Merk take af sodra hulle voltooi is. Maak seker dat elke taak binne die tyd wat jy daarvoor begroot het, afgehandel word. Terwyl dit belangrik is om jou tyd effektief te beplan, is dit net so noodsaaklik om tyd vir ontspanning en plesier te maak. 'n Breuk kan jou motivering aansienlik verbeter!

· Stel doelwitte en teikens: (Dink terug aan toe jy oor DOELWITSTELLING geleer het: Doelwitstelling help jou om duidelikheid te kry oor waarheen jy op pad is en wat jy wil bereik.) Sonder doelwitte sal jy soos 'n skeepskaptein wees wat sy koers op see verloor – verlore en rigtingloos. Stel dus realistiese en haalbare teikens sodat jy gefokus en gemotiveerd kan bly.

· Stel sperdatums: Sperdatums help jou om doelgerig te werk om take betyds af te handel. Neem verantwoordelikheid vir jou eie werk en moenie wag dat onderwysers of tutors jou daaraan herinner nie. Jy is die geskikste persoon om realistiese sperdatums en tydraamwerke te bepaal. Oorweeg hoeveel tyd jy aan 'n spesifieke taak moet bestee. Gebruik 'n dagboek om belangrike datums en sperdatums duidelik aan te dui.

· Prioritiseer van take: Rangskik jou take volgens hul belangrikheid en dringendheid. Verstaan die verskil tussen wat dringend is en wat werklik belangrik is. Fokus eerstens op die take wat noodsaaklik en tydgebonde is en skeduleer ander take vir later. Die belangrikste take behoort altyd eerste afgehandel te word, of dit nou binne 'n dag, 'n maand, of langer is.



· Bestee die regte hoeveelheid tyd aan die regte aktiwiteit: Ontwikkel die vaardigheid om take op geskikte tye af te handel, aangesien werk wat op die verkeerde tyd gedoen word, dikwels nutteloos is. Dit is soos om 'n belangrike afspraak te hê, maar jou bus of trein te mis weens swak beplanning of onvoldoende inligting. Beplan vooruit, oorweeg wat gedoen moet word en stel realistiese tydsraamwerke vir jou aktiwiteite.

· Minder stres: Effektiewe tydsbestuur verminder stres en elimineer die gejaag om take af te handel. Wanneer jy jou tyd doelgerig aan jou verantwoordelikhede wy, kan jy jou werk behoorlik voltooi en steeds tyd oorhê vir jouself en jou geliefdes. Dit bevorder balans en welstand in alle aspekte van jou lewe.
· Tyd vir oefening, slaap en voeding: Effektiewe tydsbestuur skep ruimte vir 'n gebalanseerde leefstyl, waar jy nie net jou werk en take voltooi nie, maar ook genoeg tyd sal hê om behoorlik te oefen, gesond te eet en voldoende te slaap te kry. Wanneer jy jou take en verantwoordelikhede op koers hou, kan jy meer aktiwiteite inpas en steeds tyd maak vir die dinge wat jy geniet.
· Verbetering van jou punte: Deur take en opdragte betyds in te dien en die nodige werk deeglik te voltooi, sal waarskynlik jou punte verbeter.
· Jy sal geen belangrike sperdatums mis nie: Deur vooruit te beplan, sal jy voldoende tyd hê om jou take af te handel en verhoed dat werk ophoop tot op die punt waar jy alles op die nippertjie moet doen. Behoorlike beplanning help jou om proaktief te wees, vooruit te dink en dinge op jou eie voorwaardes te doen (op 'n manier wat vir jou die beste werk). Dit sal nie net dinge vir jou makliker maak nie, maar ook verseker dat jy gesonde verhoudings met familie en vriende handhaaf. Jy sal nie konstante herinnering benodig nie aangesien jy altyd alles onder beheer sal hê.
· Berei jou voor vir die lewe en studie ná skool: Ná skool is die verwagting dat jy reeds jou tyd goed kan bestuur, of jy nou op kollege, universiteit, Technikon of in die werkplek is. Deur doeltreffende tydsbestuur toe te pas, sal jy minder stres ervaar en meer beheer oor jou dag hê. Jy sal die vryheid hê om die skepper van jou eie lot te wees – jy besluit wat jy wil doen en waarvoor jy "ja" sê. Swak tydsbestuur kan veroorsaak dat jou "doenlysie" jou dag oorneem, wat jou kan laat voel asof jy  geleenthede misloop omdat jy gedwing word om "nee" te sê wanneer jy eintlik "ja" wil sê. 


Les 2: Aanspreeklikheid in die uitvoering van verantwoordelikhede & Organisering van jou werk 

AANSPREEKLIKHEID (Verantwoordbaarheid)
Om aanspreeklik (verantwoordbaar) te wees beteken om verantwoordelikheid/eienaarskap vir jou keuses en optrede, sowel as die gevolge daarvan, te neem. Dit behels dat jy nie ander blameer of verskonings maak nie, maar dat jy fokus op regstelling wanneer dinge skeefloop. Dit gun jou dus die geleentheid om uit jou foute te leer. Aanspreeklikheid vereis dat jy jou rolle en verantwoordelikhede verstaan en weet wat van jou verwag word. Byvoorbeeld, jou onderwyser verwag dat jy voorbereid skool toe kom en dat jy jou werkboek vir Lewensoriëntering in die klas sal hê. Indien jy dit vergeet, moet jy die gevolge van jou optrede aanvaar en verantwoordelikheid neem, in plaas daarvan om ander te blameer. 

Tydens jou skoolloopbaan, is jy alleenlik verantwoordelik vir jou prestasie. Ja, jou onderwysers is daar om jou te lei en jou gesin is daar om jou te ondersteun, maar die verantwoordelikheid lê uiteindelik by JOU. Dit is jou plig om jou huiswerk en take na die beste van jou vermoë te voltooi en om deeglik voor te berei vir jou toetse en assesserings. Deur effektiewe tydsbestuur en ander vaardighede wat jy in graad 9 aangeleer het toe te pas, sal jy die toenemende werkslading en verantwoordelikhede vir die res van hoërskool en daarná suksesvol kan hanteer. 

Onthou, om georganiseerd te wees bespaar direk tyd deur take met minder moeite af te handel. Dit maak die bereiking van jou doelwitte meer doeltreffend en haalbaar.

GEBRUIK TYD EFFEKTIEF EN DOELTREFFEND
Ons gebruik dikwels woorde soos "effektief" en "doeltreffend" wanneer ons praat oor die "effektiewe/doeltreffende gebruik van ons tyd". Doeltreffendheid en effektiwiteit is NIE dieselfde ding nie.
· Doeltreffendheid  is die vermoë om 'n doel te bereik met minimale vermorsing van tyd, geld en moeite, wat bekwaamheid in die uitvoering van take weerspieël.
· Effektiwiteit is die mate waarin iets sy beoogde doel bereik of die gewenste resultaat lewer.

Soms is dit meer aanloklik om tyd saam met vriende deur te bring, uit te gaan, by video-oproepe aan te sluit, TikToks te maak of deur sosiale media te blaai. Alhoewel hierdie aktiwiteite lekker is, kan dit afleidings wees wat ons verhinder om ons tyd effektief en doeltreffend te gebruik. Deur tydsbestuur toe te pas, kan jy op hoogte bly van jou skoolwerk terwyl jy steeds tyd het om aktiwiteite geniet waarvoor jy lief is.


MANIERE OM ONS TYD EFFEKTIEF EN DOELTREFFEND TE BESTUUR
· Gebruik 'n notaboek of 'n dagboek: 'n Notaboek of dagboek bied 'n doeltreffende manier om belangrike take en verpligtinge neer te skryf, wat ons help om ons tyd beter te bestuur. Wanneer ons 'n duidelike oorsig het van wát gedoen moet word, raak dit makliker om op hoogte te bly van ons daaglikse verantwoordelikhede. Dit verminder ook die risiko om dubbele afsprake te maak of dat ons skedules verwarrend raak.
· Kry genoeg slaap: Dit is van uiterste belang om te sorg dat jy voldoende slaap kry. Tydens slaap herstel en vernuwe jou liggaam, wat jou geestelik en fisies voorberei vir die uitdagings van die volgende dag. Gebrek aan voldoende slaap kan jou gesondheid negatief beïnvloed en jou prestasie aansienlik benadeel.
· Luister en konsentreer tydens lesse: Dit kan soms uitdagend wees om vir lang tydperke in die klas gefokus te bly, maar dit is noodsaaklik om aandagtig te luister na die les. Deur aktief te luister, verbeter jy jou vermoë om nuwe inligting effektief op te neem en langer te behou.
· Hersiening: Hoewel dit soms vervelig kan voorkom, is dit belangrik om gereeld te hersien wat in die klas behandel is. Deur die lesinhoud te oefen en te hersien, versterk jy jou begrip en maak jy beter sin van wat jy geleer het. Dit help jou ook om op koers te bly met jou studie. Daar is 'n noue verband tussen die doelwitte wat jy stel en hoe jy jou tyd bestuur. Beide speel 'n sleutelrol in die bereiking van sukses en kan jou help om jou akademiese doelwitte te verwesenlik.
· Organisering en beplanning: Deur goed te organiseer en vooruit te beplan, kan jy jou tyd optimaal benut. Wanneer jy duidelik weet wat gedoen moet word en teen wanneer, verminder dit die risiko van paniek en haastige op-die-nippertjie-werk. 
· [image: Free Woman Reading illustration and picture]Probeer studie geniet: Dit kan baie lonend wees om goeie resultate te behaal. Om die werk te verstaan en die resultate te kry wat jy verdien, ontwikkel 'n gevoel van tevredenheid dat jy jou doelwitte bereik het. Beskou studietyd as 'n voorreg en iets om te geniet in plaas van 'n vervelige of moeilike taak. Take kan uitputtend of eentonig voel, maar om dit as boublok na iets groter te beskou, kan die proses aangenamer maak. 
· Vermy uitstel: Dit is dikwels aanloklik om te sê: "Ek sal dit later doen" of "Ek gaan net vir 'n halfuur TV kyk, dan gaan ek met my huiswerk begin," maar voor jy jou oë uitvee, het daardie 30 minute – of selfs twee uur – verbygegaan, sonder dat jy begin het. Om uitstel te vermy, verdeel jou take in kleiner, hanteerbare stappe en stel duidelike sperdatums. Skakel afleidings uit en fokus op een taak op 'n slag. 'n Gereelde roetine en die instelling van belonings vir die voltooiing van take kan ook help om motivering te behou.


Les 3: Lees en skryf vir verskillende doeleindes 
Lees en skryf strek veel verder as bloot skoolwerk; dit vervul verskeie belangrike rolle in ons lewens. Dit word nie net gebruik om vir eksamens te leer, 'n paragraaf te lees of 'n opstel te skryf nie. 

LEES
Lees is die proses om simbole en letters te interpreteer en dit om te skakel in woorde en sinne wat betekenisvol is. Maar lees is veel meer as net die herkenning van woorde – ons lees om inligting te verkry, te ontspan of te leer. Dit gee ons die vermoë om onafhanklik kennis op te doen sonder om op ander staat te maak. Byvoorbeeld, deur 'n spyskaart te lees, kan ons self uitvind wat by die snoepwinkel beskikbaar is en wat dit kos, wat ons die moeite spaar om oor elke item te vra.

· Lees vir inligting stel ons in staat om feite na te slaan en toegang tot belangrike inligting te verkry. Dit sluit tekste soos instruksies, briewe en brosjures in.
· Lees vir ontspanning behels die genieting van boeke, die ontdekking van nuwe stokperdjies of die lees van strokiesprente en grafiese romans. Dit bied 'n manier om te ontspan, nuwe wêrelde te verken en ons alledaagse omstandighede vir 'n rukkie te ontsnap.
· Lees vir leer ontsluit eindelose kennis wat nie net tot skoolwerk beperk is nie. Dit verbeter woordeskat en begrip en bied waardevolle insigte wat ons lewens op baie maniere kan verryk. Dit is 'n fundamentele aktiwiteit vir persoonlike groei en ontwikkeling.



















Leesvaardighede is noodsaaklik vir leerders om tekste oor uiteenlopende dissiplines te verstaan, krities te ontleed en sinvol te evalueer.

SKRYF
Skryf is die proses om simbole (letters, leestekens en spasies) te gebruik om gedagtes en idees in 'n leesbare vorm oor te dra. Net soos lees, kan skryf vir verskeie doeleindes gebruik word. Dit sluit in die maak van lyste, die neem van aantekeninge, die gee van instruksies of die voltooiing van skooltake. Skryf is 'n vorm van kommunikasie en 'n onmisbare vaardigheid wat in die werkplek, akademiese omgewings, vir persoonlike doeleindes en vir rekordhouding gebruik word.

TIPES SKRYFWERK
· Narratiewe skryfwerk vertel 'n storie en kan sowel fiksie as niefiksie wees. Hierdie tipe skryfwerk volg gewoonlik 'n struktuur met 'n begin, middel en einde en gebruik elemente soos karakters, ruimte en intrige om die storie te vorm.
· Beskrywende skryfwerk gebruik beeldryke taal om 'n duidelike prentjie van mense, plekke, dinge of gebeure te skep. Dit kom dikwels voor in genres soos opstelle en poësie.
· Informatiewe skryfwerk verduidelik of verskaf inligting deur feite, definisies of prosesse op 'n bondige manier aan te bied. Hierdie tipe skryfwerk kom dikwels voor in nuusartikels en inligtingsbronne soos visuele ensiklopedieë en prentinligtingsboeke, insluitend die DK Encyclopaedia- en National Geographic-reekse.
· Argumenterende of beredeneerde skrywerk poog om die leser te oortuig om 'n spesifieke standpunt te ondersteun. Dit maak gebruik van bewyse, logiese argumente en redenasie om die bewerings te staaf. Voorbeelde van hierdie skrywerk sluit in: opstelle, hoofartikels en toesprake.

OPSOMMING 
Om op te som behels die identifisering van die sleutelpunte in 'n teks en die bondige herformulering daarvan in jou eie woorde. Dit gaan nie bloot daaroor om dele weg te laat nie, maar vereis 'n begrip van die kernidees en die vermoë om dit duidelik en samevattend oor te dra.

Waarom is opsomming belangrik?
· Verbeterde begrip: Dit help jou om die kernidees van 'n teks te identifiseer en onnodige besonderhede uit te sluit, wat jou fokus verskerp.
· Verbeterde geheue: Opsomming maak dit makliker om te onthou wat jy gelees het. 
· Verbeterde skryfvaardighede: Dit ontwikkel jou vermoë om duidelik en bondig te kommunikeer

Opsommings is 'n hulpmiddel wat jou in staat stel om doeltreffend te studeer, vinniger te hersien en jou gedagtes beter te organiseer. Dit is 'n waardevolle vaardigheid oor alle vakgebiede heen. Dit help jou om doeltreffender te leer en moedig jou aan om krities na te dink oor die inligting wat jy lees.



OPSOMMING VAN LEES EN SKRYF 


















Les 4: Verbeterde lees- en skryfvaardighede & Joernaalhouding

VOORDELE VAN VERBETERDE LEES- EN SKRYFVAARDIGHEDE
Lees en skryf is van die belangrikste vaardighede wat 'n mens kan aanleer en daar is verskeie maniere om dit verder te ontwikkel. Doeltreffende leesvaardighede stel ons in staat om inligting vinniger te verwerk, ons begrip te verdiep en sodoende beter te presteer in verskeie lewensterreine. Goeie skryfvaardighede stel ons in staat om ons idees en kennis duidelik en akkuraat oor te dra, veral in eksamens en assesserings waar dit noodsaaklik is om 'n standpunt duidelik uit te druk.

	Voorstelle om leesvaardighede te verbeter:

	· Daaglikse oefening verbeter jou leesspoed en akkuraatheid, wat beteken dat jy in 'n korter tydperk meer kan lees. Hoe meer jy lees, hoe vaardiger sal jy raak.
· Toets jou geheue deur vir jouself vrae te stel oor die inhoud van 'n hoofstuk of uittreksel wat jy gelees het. 
· Die regte omgewing speel 'n sleutelrol in leesdoeltreffendheid. Verseker goeie beligting en verminder afleidings om die leesproses makliker te maak.





STRATEGIEË OM JOU BEGRIP VERBETER
Brei jou woordeskat uit: 'n Goeie begrip van woorde dra by tot beter leesbegrip. Hier is maniere waarop jy jou woordeskat kan ontwikkel:
· Doen 'n aanlyn vasvra om jou huidige woordeskatvlak te bepaal.
· Gebruik flitskaarte om weekliks onbekende woorde te hersien.
· Gebruik nuwe woorde in jou gesproke en geskrewe kommunikasie.
· Lees wyd en oefen om betekenis vanuit die konteks af te lei.
· Hou 'n lys van onbekende woorde wat jy teëkom terwyl jy lees en soek hul betekenisse op.

Vra vrae oor die teks: Om vrae oor jou leesstof te formuleer, help om jou aandag te verskerp en jou begrip te verdiep. Hierdie strategie moedig jou aan om temas, motiewe en ander elemente raak te sien. Vrae wat jy kan oorweeg, sluit in:
· Waarom het die skrywer die boek op hierdie spesifieke punt begin?
· Watter tipe verhouding bestaan tussen hierdie twee karakters?
· Wat weet ons tot dusver oor die hoofkarakter?
· Is daar herhalende temas in die teks? Indien wel, wat impliseer dit?

Gebruik konteksleidrade: Konteksleidrade is waardevolle hulpmiddels om die betekenis van onbekende woorde te begryp. Kyk na die woorde en sinne rondom die onbekende woord om leidrade te kry. Let op sleutelfrases of idees in 'n sin wat die betekenis kan aandui. Dit kan ook help om sinonieme of antonieme van die woorde op te soek.

Identifiseer die hoofgedagte: Die identifisering van die hoofgedagte van 'n paragraaf of artikel is noodsaaklik om die kernboodskap daarvan te verstaan. Terwyl jy lees, moet jy gedurig stop en die hoofgedagte in jou eie woorde formuleer. Hierdie proses help jou om jou begrip te verdiep.

Som op wat jy lees: Om 'n opsomming te maak, is 'n doeltreffende manier om jou begrip te versterk. Dit behels die identifisering van die belangrikste punte in die teks en die herformulering daarvan in jou eie woorde. Hierdie proses help jou om die inhoud beter te verstaan en te onthou .

Verdeel die leeswerk in kleiner dele: Wanneer jy met langer of meer ingewikkelde tekste werk, kan dit nuttig wees om die inhoud in kleiner dele op te breek. Lees byvoorbeeld twee paragrawe op 'n slag en neem 'n oomblik om in jou gedagtes op te som wat jy pas gelees het. Hierdie strategie verminder oorweldiging en verbeter jou vermoë om die teks deeglik te begryp.

Bepaal 'n redelike pas: Om teen 'n redelike pas te lees is 'n effektiewe strategie om leesbegrip te bevorder. Stel haalbare doelwitte vir jou leessessies, veral wanneer jy moeiliker of meer komplekse literatuur aanpak. In plaas daarvan om 'n boek binne twee dae klaar te lees, poog eerder om elke aand drie hoofstukke te lees. Dit gee jou die geleentheid om die inligting tussen leessessies te verwerk en help jou om gemotiveerd te bly.

Deur hierdie strategieë in jou leesroetine te inkorporeer, sal jy nie net jou begrip verbeter nie, maar ook meer waardering vir die teks hê.

	Voorstelle om skryfvaardighede te verbeter:

	· Gebruik 'n woordeboek om woorde waaroor jy onseker is, op te soek. Dit sal jou begrip verbeter en jou woordeskat uitbrei. Handboeke bevat dikwels 'n woordelys wat jou hiermee kan help.
· Oefen gereeld jou skryfwerk, veral as jy in 'n tweede taal skryf. Probeer ook langer paragrawe skryf waarin jy oefen om jouself duidelik uit te druk.
· Let op spelling, grammatika, leestekens en sinstruktuur. Lees altyd jou werk weer deur om seker te maak dat dit sin maak en foutloos is.
· Begrip van die inhoud is noodsaaklik. Jy moet die inligting wat jy lees, goed verstaan om vrae korrek te kan beantwoord. Plagiaat moet altyd vermy word.
· Aspekte soos handskrif, skryfspoed en netheid speel ook 'n rol. Maak seker dat jy 'n regop sit en jou pen korrek vashou. 



[image: Free Girl Writing photo and picture]JOERNAALHOUDING
'n Joernaal is 'n persoonlike rekord van ervarings en herinneringe. Dit is dikwels meer gedetailleerd as 'n dagboek en bevat beskrywings en refleksies oor spesifieke gebeure. Verskillende formate, soos notaboeke of leë joernale, kan gebruik word om jou gedagtes neer te skryf. Elke joernaal is uniek en weerspieël die persoonlike ervarings van die skrywer. Sommige joernale dien as historiese of politieke bronne, terwyl ander bloot 'n manier is om gedagtes te orden en emosies te verwerk. 'n Bekende voorbeeld is The Diary of Anne Frank, wat die ervarings van 'n jong meisie dokumenteer wat tydens die Tweede Wêreldoorlog vir die Nazi's moes wegkruip.

JOERNAALHOUDING VIR TIENERS
[image: Free Ai Generated Art Journal illustration and picture]Om 'n joernaal te hou is 'n uitstekende uitlaatklep vir tieners wat wil ontspan, dankbaarheid wil beoefen en hulself beter wil leer ken. Dit kan baie nuttig wees wanneer jy stres ervaar of sterk emosies moet hanteer. Joernaalhouding behels die neerpen van gedagtes, gevoelens en insigte – hetsy op papier of op 'n rekenaar. Dit bied jou die geleentheid om jou binneste wêreld te verken. Dit is 'n eenvoudige en bekostigbare manier om jou geestesgesondheid te bevorder. Hoewel dit aanvanklik soos 'n uitdagende taak kan voel, en die idee om daagliks 'n joernaal te hou oorweldigend mag wees, is die voordele daarvan merkbaar, selfs al doen jy dit minder gereeld. 

VOORDELE VAN JOERNAALHOUDING
· Doelbereiking: Om jou doelwitte in 'n joernaal neer te skryf, help jou om jou voornemens beter te monitor. Hierdie praktyk hou jou aanspreeklik en dien as 'n konstante herinnering aan wat jy moet doen om jou doelwitte te bereik. Wees spesifiek wanneer jy jou doelwitte neerskryf om maksimum doeltreffendheid te verseker.
· Monitor vordering: Deur joernaalhouding 'n gewoonte te maak, kan jy terugkyk na vorige inskrywings en jou vordering oor tyd evalueer. 
· Bou selfvertroue: Om oor jou vordering te reflekteer, kan jou selfvertroue 'n stewige hupstoot gee. Dit is bemagtigend om te sien watter uitdagings jy reeds oorkom het en om te besef hoe baie jy gegroei het.
· Verbeter skryf- en kommunikasievaardighede: Soos enige ander vaardigheid verbeter skryf met oefening. Gereelde joernaalhouding slyp nie net jou skryfvaardighede nie, maar help jou ook om jou gedagtes duideliker en meer gestruktureerd te verwoord. Dit dra by tot verbeterde kommunikasie in alle aspekte van jou lewe.
· Verminder stres en angs: Negatiewe gedagtes en emosies kan dikwels aanhoudend in ons gedagtes maal en stres vererger. Deur hierdie gevoelens op papier neer te pen, gee jy hulle vrye teuels en skep jy ruimte vir verligting. Tydens hierdie proses kan jy selfs oplossings ontdek waaraan jy nie voorheen gedink het nie.
· Bron van inspirasie: Leonardo da Vinci het innoverende idees in sy joernale geskets. Jy kan ook jou joernaal gebruik as 'n plek om kreatiewe gedagtes te verken, dinkskrum te hou of jou verbeelding vrylik te laat vloei. Die inspirasie wat uit hierdie proses voortspruit, kan dikwels verrassend en waardevol wees.
· Versterk geheue: Navorsing wat in die Journal of Experimental Psychology gepubliseer is, toon dat die neerskryf van gedagtes kan help om indringende gedagtes oor negatiewe ervarings te verminder en werkgeheue te verbeter. Om iets neer te skryf stuur 'n sein na jou brein dat die inligting belangrik is, wat dit 'n effektiewe leerinstrument maak.

TIPES JOERNAALHOUDING


Ongeag die tipe joernaal wat jy kies, daar is geen regte of verkeerde manier om dit te doen nie. Wat werklik belangrik is, is om tyd opsy te sit om met jou verstand, liggaam en gees in verbinding te tree. 

LEES-STRATEGIEË


VLUGLEES: Verkry 'n algemene idee deur leidrade in die teks te soek om hoofgedagtes af te lei.


WISSELWERKING: Gereelde terugverwysing na die teks.


VISUALISERING: Skakel woorde om in beelde om gebeure, omgewings en karakters beter te verstaan.


SOEKLEES: Soek na spesifieke inligting in 'n teks.


STIPLEES: Lees elke woord noukeurig, aangesien elke woord ewe belangrik is.



Joernale


Boodskappe


Studienotas


Instruksies


Opsomming:
Kolpunte
Herinneringe
Tabelle & Piktografieë
Breinkaarte
Sleutelwoorde 


SKRYF


LEES


Vir INLIGTING
Betekenis van woorde
Openbare inligting
Etikette


Vir GENOT
Boeke en romans vir genot
Grafiese romans
Belangstellings


Vir LEER
Instruksies
Wêreldnuus
Studie



Stroom-van-bewussyn-joernaal: Skryf jou gedagtes neer soos hulle opkom. Jy hoef nie sin te maak nie. Die doel is om jou idees en emosies in die oomblik vas te vang. 


Droomjoernaal: Maak elke oggend 'n nota van jou drome om 'n beter verbinding met jou onderbewuste te kry. Probeer om dit so gou as moontlik na jy wakker word neer te skryf.


Voedseljoernaal: Hou daagliks rekord van wat jy eet, veral as jy gesonder wil eet. Dit help jou om meer bewus te raak van jou voedselkeuses. 


Fiksheidsjoernaal: Teken jou oefensessies aan om gemotiveerd te bly. Dit is bevredigend om terug te kyk en te sien hoe jy mettertyd sterker en gesonder geword het.



Dankbaarheidsjoernaal: Voordat jy gaan slaap, skryf alles neer waarvoor jy die dag, week, of maand dankbaar is.


Sketsjoernaal: Gebruik tekeninge, krabbels of sketse om jou gevoelens en gedagtes uit te druk. 


Daaglikse gebeure-joernaal: Maak notas van jou daaglikse ervarings, soos 'n snaakse gesprek,'n interessante ontmoeting of 'n nuwe resep wat jy probeer het.


Doenlysie: Skryf jou take neer in plaas daarvan om dit net in jou kop te hou. Merk take af soos jy dit voltooi sodat jy kan voel dat jy dinge vermag het. 

  ©2025 Teenactiv   1   www.teenactiv.co.za   Inhoud s opsomming     Les 1: Inleiding tot tydsbestuur  

Sleutelterme :   Tydsbestuur:  Die proses om te organiseer en te beplan hoe om jou tyd tussen verskillende aktiwiteite te  verdeel.   Tydsbestuursvaardighede:  Die vermoë om jou take   binne  ' n  spesifieke tydraamwerk te organiseer en uit  te voer, met die doel om jou   werk s lading meer hanteerbaar te maak.   

  TYDSBESTUUR SLUIT IN:      Beplan jou dag  vooraf   deur   ' n  doen lysie    of taakplan  saam te  te stel . Skryf al die belangrike aktiwiteite  neer wat jy in  ' n dag moet voltooi en ken tyd   aan elke taak   toe .   Begin met die belangrike take. Plaas  minder dringende take laer op die lys. Fokus op een taak op  ' n slag en vermy om met nuwe werk te  begin voordat jy die vorige taak voltooi het.   Merk take af sodra hulle voltooi is. Maak seker dat elke  taak binne die tyd wat jy daarvoor begroot het, afgehandel word.   Terwyl dit belangrik is om jou tyd  effektief te beplan, is dit net so noodsaaklik om tyd vir ontspanning en plesier  te maak .  ' n Br euk   kan jou  motivering aansienlik verbeter!        Stel doelwitte en  teikens :  (Dink terug aan toe jy oor DOELWITSTELLING geleer het:  Doelwitstelling help  jou om duidelikheid te kry oor waarheen jy op pad is en wat jy wil bereik. )   Sonder doelwitte s al   jy soos  ' n skeepskaptein wees wat sy koers op see verloor  –   verlore en rigtingloos. Stel  dus   realistiese en  haalbare teikens  sodat jy  gefokus en gemotiveerd  kan  bly.        Stel sperdatums:  Sperdatums help jou om doelgerig te werk om take betyds af te handel. Neem  verantwoordelikheid vir jou eie werk en moenie wag dat onderwysers of tutors jou  daaraan  herinner  nie.  J y  is  die geskikste   persoon   om realistiese sperdatums en tydraamwerke te bepaal. Oorweeg  hoeveel tyd   jy aan  ' n spesifieke taak moet  bestee. G ebruik  ' n  dagboek   om belangrike datums en  sperdatums duidelik aan te dui.        Prioritise er   van take:  Rangskik jou take volgens hul belangrikheid en dringendheid. Verstaan die verskil  tussen wat dringend is en wat werklik belangrik is. Fokus eerstens op die take wat noodsaaklik en  tyd gebonde   is en skeduleer ander take vir later. Die belangrikste take behoort altyd eerste afgehandel  te word, of dit nou binne  ' n dag,  ' n maand, of langer is.      

